open-index/open-wikipedia-markdown huggingface dataset:
Vincenz av Liechtenstein

**Vincenz av Liechtenstein** (født 30. juli 1950 i Graz, død 14. januar 2008 i Waldstein; ty. *Vincenz Prinz von und zu Liechtenstein*) var en østerriksk konservativ politiker (ÖVP) og prins av Liechtenstein. I Østerrike var han kjent som **Vincenz Liechtenstein**.

## Bakgrunn

Han var sønn av prins Heinrich av Liechtenstein og Elisabeth Charlotte av Østerrike, datter av keiser Karl I av Østerrike-Ungarn og keiserinne Zita av Bourbon-Parma. Foreldrene ble gift i Lignières i 1949. Han var etterkommer etter fyrst Johann I Joseph av Liechtenstein.

Vincenz av Liechtenstein gikk på gymnasiet i Graz (1960–1969) og studerte jus (*begge rettene*, dvs. både verdslig og kanonisk rett) ved Universität Graz (1969–1975), der han tok doktorgraden. Siden virket han som leder for familiens forstvirksomhet.

Fra sitt første ekteskap (1981–1991) med Hélène de Cossé-Brissac (f. 1960) hadde han døtrene prinsesse Adelheid av Liechtenstein (f. 1981) og prinsesse Hedwig av Liechtenstein (f. 1982). Fra 1999 var han gift i annet ekteskap med Roberta Valeri Manera (f. 1953).

Han døde overraskende i januar 2008 i sin bolig i Waldstein ved Graz.

Han var ved sin død nr. 36 i arvefølgen til fyrstetronen i fyrstedømmet Liechtenstein.

## Politisk virke

Vincenz av Liechtenstein var medlem av Forbundsrådet (1988-1996, 1997-2004) og Nasjonalrådet (2004–2006) i Østerrike.

Han var aktiv i Den paneuropeiske unionen og satt i styret i Katholischer Familienverband og Sudetendeutsche Landsmannschaft.

## Referanser


## Eksterne lenker
* Vincenz Liechtenstein
Convoy (1978)

***Convoy*** er en amerikansk action, dramakomedie og road movie fra 1978, regissert av Sam Peckinpah. De ledende rollene spilles av Kris Kristofferson og Ali McGraw. Filmen handler om amerikanske trailersjåførenes kamp mot fartsgrensen på 55&nbsp;mph og dieselpriser. Med sjåføren kjent som Rubber Duck i spissen terger de på seg politiet, og prøver etter det å kjempe seg til Mexico, der politiet ikke kan ta dem. Filmen er basert på sangen til C. W. McCall ved samme navn utgitt 1975.

Filmen har fått 42 % på Rotten Tomatoes.

## Handling
I en ørken i Arizona blir en lastebil-sjåfør Martin "Rubber Duck" Penwald passert av en kvinne i en Jaguar XK-E, noe som fører til en konfrontasjon med politiet. Senere møter Rubber Duck ett par andre sjåfører Pig Pen / Love Machine og Spider Mike. Men en annen sjåfør kalt "Trucker" viser seg å egentlig være sheriff "Dirty Lyle" Wallace, som lenge har vært nemesis av Duck - som svindler sjåførene for 70 dollar hver.

Lastebil-sjåførene reiser deretter videre, til en restaurant hvor Ducks kjæreste og Lyles datter Violet, arbeider som servitør. Melissa, føreren av Jaguar XK-E, er også der. Bilen hennes hadde brutt sammen, og hun måtte selge bilen og noen av eiendelene sine i et forsøk på å forlate Arizona - Ettersom hun var på vei til en ny jobb i Dallas. Lastebil-sjåførene kjører gjennom New Mexico og Arizona. Men Wallace forsøker å følge etter dem ved å tvinge en lokal ungdom utenfor en restaurant til å gi ham kjøretøyet sitt når han oppdager ungdommen med narkotika.

Wallace innhenter Duck. Men de får ytterligere problemer når Melissa ved et uhell sørger for at Duck forhindrer Wallaces kjøretøy, og dette tvinger Wallace til å krasje i en grøft. Det blir tydelig at lastebil-sjåførene har stor politisk støtte, og guvernøren i New Mexico, Jerry Haskins, møter Rubber Duck. Omtrent samtidig blir Spider Mike arresteret av Wallace og en annen brutal sheriff fra Texas ved navn Alvarez. Wallace sin plan er å bruke Mike som "agn" for å få endelig tak i Rubber Duck.

## Skuespillere

* Kris Kristofferson som Martin 'Rubber Duck' Penwald.
* Ali MacGraw som Melissa.
* Ernest Borgnine som Sheriff Lyle "Cottonmouth" Wallace i Arizona
* Burt Young som Bobby "Pig Pen"
* Franklyn Ajaye som sjåfør Spider Mike.
* Brian Davies som Chuck Arnoldi.
* Seymour Cassel som guvernør Jerry Haskins i New Mexico
* Cassie Yates som Violet.
* Walter Kelley som en føderal agent kalt Hamilton.
* Billy Hughes som Pack Rat.
* Jorge Russek som Sheriff Tiny Alvarez fra Texas
* Patrice Martinez som Maria.
* Donnie Fritts som en prest kalt Sloane.
* Tommy Bush som Stacey Love.

## Referanser


## Eksterne lenker
*
Riksborgerloven

**Riksborgerloven** (på tysk *Reichsbürgergesetz (RBG) vom 15. September 1935*) ble vedtatt i Nürnberg 15. september 1935 og er en av tre raselover fra Nürnberg.  Loven definerer hvem som regnes som borgere av det tyske riket.  Loven etablererer et skille mellom «innbyggere» og Riksborgere.

Loven slo fast at for å være en tysk riksborger måtte man være av tysk eller beslektet blod.

## Eksterne lenker
* Reich Citizenship Law, September 15, 1935
Malawisjøen nasjonalpark

**Malawisjøen nasjonalpark** er en nasjonalpark ved sydenden av Malawisjøen i Malawi. Parken ligger i Riftdalen. Parken dekker et område av 9&nbsp;400 hektar, og ble fredet som nasjonalpark i 1980. Tidligere fredningsformål, som skogsreservat, ble etablert i 1934. Parken var verdens første nasjonalpark for å bevare det marine livet i ferskvann.

I sjøen finnes det trolig mer enn 500 fiskearter, noe som er det største antall kjente arter i en innsjø. Mer enn 90 % av artene er endemiske. Spesielt viktige er ciklidene, som omfatter over 400 arter i sjøen, hvorav samtlige, med unntak av fem, er endemiske for Malawisjøen. Av de øvrige fiskeartene er 28 endemiske her. Fiskeartenes betydning for evolusjonsforskningen har blitt sammenlignet med finkenes på Galápagosøyene.

## Eksterne lenker
* 
* UNEP World Conservation Monitoring Centre: ''faktaark''
Gunhild

**Gunnhild** er et norsk kvinnenavn med opprinnelse i det norrøne *Gunnhildr*. Forleddet *Gunn-* betyr «strid», og etterleddet -*hildr* betyr «strid». I dette toleddede navnet betyr altså både forleddet og etterleddet det samme, "strid". Det såkalte variasjonsprinsippet i norrønt innebar at en nokså fritt kunne kombinere ledd uten å ta hensyn til en meningsfull betydning i det sammensette navnet. I Gunnhild har vi altså et navn med lik betydning i forleddet og etterleddet.

Navnet er kjent i runeinnskrift som  (kuniltr). *Gunnel* er en nyere svensk form av navnet.

*Gunhild* har navnedag 30. januar i Sverige og 1. november i Finland. *Gunnhild* har navnedag 30. januar i Norge. *Gunnel* har navnedag 1. juni i Sverige og 30. januar i Finland.

## Utbredelse
*Gunnhildr* er kjent brukt i ti runeinnskrifter fra vikingtiden, så navnet var antakelig mye brukt i Norden på den tiden.

*Gunnhildr* og *Gunnhild* var vanlige navn i England på 1000- og 1100-tallet.

*Gunnhildr* var et vanlig kvinnenavn på Island og antakelig også i Norge i vikingtiden. Det er 7 forskjellige personer med navnet nevnt i Landnåmabok.
*Gunnhild* var et vanlig kvinnenavn i Norge i middelalderen. Over 80 forskjellige personer med navnet er nevnt i Regesta Norvegica.
*Gunnhild* var et vanlig kvinnenavn i Norge på 1500-tallet. Det er 33 personer med navnet nevnt i Norske Lensrekneskapsbøker 1548-1567. Navnet ble oftest skrevet som *Gunild*. Andre former var blant annet *Gunnille*, *Gunille*, *Gunill*, *Gundille*, *Gunildt* og *Gunnilde*.
*Gunnhild* var også et mye brukt kvinnenavn i Norge på 1600-tallet.

|}

## Kjente personer med navnet
Personene i listen er ordnet kronologisk etter fødselsår.
* Gunhild Nygaard (f. 1965), norsk klesdesigner
* Gunnhild Tvinnereim (f. 1965), norsk sanger i Secret Garden
* Gunhild Alvik Nyborg (f. 1968), norsk lege og musiker
* Gunhild Seim (f. 1973), musiker og komponist
* Gunnhild Øyehaug (f. 1975), norsk forfatter
* Gunhild Carling (f. 1975), svensk jazzmusiker og artist
* Gunhild A. Stordalen (f. 1979), norsk lege og miljøvernforkjemper
* Gunnhild Sundli (f 1985), norsk artist
* Gunnhild Corwin, norsk forfatter
* Gunhild Kongemor, norsk dronning, gift med Eirik Blodøks, og mor til Eirikssønnene: Harald Gråfell, Gamle, Gudrød og Sigurd Sleva.

## Referanser


## Eksterne lenker
*
Martin Domben

**Martin Domben** (født 23. februar 1900, død 8. desember 1988) var en fiskerbonde og motstandsmann under andre verdenskrig.

Han var fra den avsides Dombevågen, på øya Hovden i Flora kommune. Under den andre verdenskrigen var han et sentralt bindeledd i Shetlandsgjengen. P.g.a. den avsides beliggenheten oppholdt flyktninger seg der, mens de ventet på transport til England. Agenter og store mengder våpen ble tatt i mot til motstandsbevegelsen, særlig i det siste krigsåret. Han fraktet våpen rundt til Nordfjord og Sogn i båten sin under dekke av å frakte skjellsand. Våpen lå skult under sanden. Han var den sentrale kontakten bl. a. for fenrik Ragnar Ulstein fra Kompani Linge som fikk i oppgave å bygge opp Milorg i Sogn og Fjordane i 1945.

Martin Domben ble arrestert 16. februar 1945 på Davik under opprullingen av Milorg i Sogn og Fjordane. Han ble torturert og satt i fangeleiren på Espeland i Arna til krigsslutt.

## Referanser
Kapusinerkrypten

**Kapusinerkrypten** (ty. *Kapuzinergruft*) eller **Keiserkrypten** (ty. *Kaisergruft*) er Habsburgfamiliens krypt i Wien. Den ligger i Innere Stadt ved plassen Neuer Markt, under Kapusinerkirken og kloster grunnlagt i 1618 og innviet i 1632, tilhørende Kapusinerordenen. Tolv keisere og nitten keiserinner er gravlagt i krypten.

Det var keiserinne Anna som i 1618 testamentarisk etablerte krypten. Byggingen av den barokke krypten ble innledet i 1622 og tok 11 år. Etter ferdigstillingen i 1633 ble sarkofagene til keiserinne Anna og den tysk-romerske keiser Matthias av Det tysk-romerske rike overført til krypten.

Otto von Habsburg ble gravlagt 16. juli 2011 i Kapusinerkrypten etter rekviemmesse i Stefansdomen. Legeme og hjerte gravlegges etter gammel tradisjon separat. Hjertet ble stedt til hvile i Pannonhalma i Ungarn. Den nest siste begravelsen fant sted 12. januar 2008, da Karl Ludwig av Østerrike (1918–2007), sønn av keiser Karl I av Østerrike-Ungarn, ble bisatt.

## Keisere/keiserinner
Blant familiemedlemmene var følgende regjerende monarker:

;Keisere
#Matthias av Det tysk-romerske rike
#Ferdinand III av Det tysk-romerske rike
#Leopold I av Det tysk-romerske rike
#Josef I av Det tysk-romerske rike
#Karl VI av Det tysk-romerske rike
#Frans I Stefan av Det tysk-romerske rike
#Josef II av Det tysk-romerske rike
#Leopold II av Det tysk-romerske rike
#Frans II av Det tysk-romerske rike
#Ferdinand I av Østerrike
#Maximilian av Mexico
#Frans Josef I av Østerrike-Ungarn

;Keiserinner
#Anna av Tyrol, ektefelle av keiser Matthias
#Maria Anna av Spania, ektefelle av keiser Ferdinand III
#Eleonora Magdalena, ektefelle av keiser  Ferdinand III
#Maria Leopoldina, ektefelle av keiser Ferdinand III
#Margaret Theresia av Spania, ektefelle av keiser Leopold I
#Eleonora Magdalena, ektefelle av keiser Leopold I
#Elisabeth Christina, ektefelle av keiser Karl VI
#Maria Teresia av Østerrike, ektefelle av keiser Franz I
#Maria Josepha av Bayern, ektefelle av keiser Joseph II
#Isabella Maria, ektefelle av keiser Joseph II
#Elisabeth Wilhelmine, ektefelle av keiser Franz II
#Maria Teresa Carolina ektefelle av keiser Franz II
#Maria Ludovika, ektefelle av keiser Franz II
#Karolina Augusta, ektefelle av keiser Franz II
#Maria Louise av Østerrike, keiserinne av Frankrike
#Maria Anna, ektefelle av keiser Ferdinand I av Østerrike
#Elisabeth av Bayern, ektefelle av keiser Franz Joseph av Østerrike
#Zita av Bourbon-Parma, ektefelle av keiser Karl I av Østerrike

## Referanser


## Eksterne lenker
* 
* Kapusinerkryptens nettsted
Chongoniområdets steinkunst

**Chongoniområdets bergkunst** er et verdensarvområde i Malawi. Området omfatter 127 samlinger av bergkunst, innenfor et areal av 126.4 km², og dekker flere perioder fra steinalder til nåtid.

Området ligger på en høylandsplatå i Chongonifjellene, 80 km sør for hovedstaden Lilongwe, nær grensen til Mosambik. Området er sammenfallende med *Chongoni skogsreservat*, og er preget av granittklipper.

De eldste, røde, bildene er laget av jeger- og samlerfolket BaTwa i yngre steinalder. Chewafolket, som har bodd og drevet jordbruk i området siden yngre jernalder har hatt en levende tradisjon for bergmalerier like inn i 1900-tallet. Chewaenes kunst, malt i hvitt, har for en stor del kvinnelige motiver (chewafolket har en matriliniær samfunnsorganisering), og er fortsatt i levende bruk gjennom seremonier og ritualer. Mange bilder knyttes til kvinners overgangsriter.
## Referanser

## Eksterne lenker
*
Hansjörg Knauthe

**Hansjörg Knauthe** (født 194]) er en østtysk tidligere skiskytter. 

Han tok to medaljer under OL 1972 i Sapporo. På 20 km tok han sølv, bare slått av nordmannen Magnar Solberg. Han gikk også førsteetappen for det østtyske laget som tok bronse på stafetten. De øvrige etappene ble gått av Joachim Meischner, Dieter Speer og Horst Koschka.

## OL-medaljer
* 1972  Sapporo -  Sølv i skiskyting, 20 km, menn  Øst-Tyskland
* 1972  Sapporo -  Bronse i skiskyting, 4&nbsp;x&nbsp;7,5&nbsp;km stafett, menn  Øst-Tyskland

## VM-medaljer
* 1970  Östersund -  Bronse i skiskyting, 4&nbsp;x&nbsp;7,5&nbsp;km stafett, menn 

## Eksterne lenker
*
Erling Tobiassen

**Erling Tobiassen** (født 8. november 1893 i Kristiansand, død 26. februar 1982) var en norsk luthersk prest og salmedikter.

Han tok sin teologiske embetseksamen i 1918. I 1923 giftet han seg med Ingeborg Amundsen, født i København 15. januar 1901. 

## Tjeneste
* Sekretær i Norges Kristelige Studentbevegelse fra 1919 til 1922. 
* Sokneprest i Ådal fra 1923 til 1936
* Residerende kapellan i Tønsberg – 1936 til 1946
* Residerende kapellan i Frogner 1946–1952
* Domprost i Tønsberg 1952 –

## Salmedikter
Erling Tobiassen er mest kjent for teksten til salmen «Jeg er i Herrens hender» skrevet i 1932. Melodi av Sigurd Lunde

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 125
Véronique Claudel

**Véronique Claudel** (født 1966) er en fransk tidligere skiskytter. Hun deltok på det franske stafettlaget som vant gull under OL 1992 i Albertville. To år senere tok hun en ny olympisk stafettmedalje under OL på Lillehammer, denne gang ble det bronse. 

Hun har også to sølvmedaljer fra VM-stafetter (Lahtis 1993 og Antholz 1995) samt to bronsemedaljer i (den nå utgåtte) lagkonkurransen (1994 og 1995). 

## Referanser


## Kilder
* Offisiell olympisk rapport 

## Eksterne lenker
*
Ungen

**Ungen** har flere betydninger:

*''Ungen'' (skuespill), et skuespill skrevet av Oskar Braaten i 1911.
*''Ungen'' (1938), en norsk spillefilm fra 1938, basert på boka til Oskar Braaten.
*''Ungen'' (TV-film), en norsk fjernsynsforestilling fra 1960, produsert for NRK-TV av Fjernsynsteatret (basert på boka til Oskar Braaten).
*Ungen (1973), norsk musikkteater fra 1973, av Egil Monn-Iversen og Harald Tusberg, basert på boken til Oskar Braaten.
*''Ungen'' (1974), en norsk spillefilm/musikal fra 1974 basert på musikkteateret fra 1973

## Teater
*Ungen* er i årenes løp satt opp på norske teatre en rekke ganger, første gang av Nationaltheatret i 1913.
Riksflaggloven

**Riksflaggloven** (på tysk *Das Reichsflaggengesetz vom 15. September 1935 (RGBl. I S. 1145)*), vedtatt under det tyske nazistpartiet NSDAPs rikspartidag i Nürnberg 15. september 1935, etablerte regler for flagget i det nazistiske Tyskland. Loven slo fast at svart, hvitt og rødt skulle være riksfargene og at hakekorsflagget skal bli det nye riks- og nasjonalflagget.

## Bakgrunn
Bakgrunnen for loven skal ha vært at amerikanske havnearbeidere rev ned hakekorsflagget fra det tyske skipet TS Bremen.  Arbeiderne ble ikke straffet fordi hakekorsflagget ikke ble ansett som det tyske nasjonalflagget.

Weimar-republikkens flagg i svart, rødt og gult ble avskaffet 12. mars 1933 og i første omgang erstattet med trikoloren i svart, hvitt og rødt som nasjonalflagg. Øvrige flagg ble endret i samme fargeoppsett. Samtidig ble partiflagget med svastikaen innført som offisielt flagg, i første omgang til bruk parallelt med nasjonalflagget.

Fargene rødt, hvitt og svart var hentet fra flagget under det tyske riket før Weimarrepublikken. Den røde og svarte fargen representerte dessuten *[[Blut und Boden]]*, det vil si «blod og jord». Hitler hevdet i sitt kampskrift Mein Kampf, som kom ut i to bind i 1925 og 1926, at det var han personlig som hadde valgt hakekorset og bestemt utforming og farger. Hans tolkning var at hakekorset stod for arbeid, det hvite for nasjonalistisk orientering og det røde for den sosiale grunntanken.


Fil:Flag of the German Empire.svg|Tysklands nasjonalflagg 1933–1935
Fil:War_Ensign_of_Germany_1933-1935.svg|Tysklands orlogsflagg 1933–1935
Fil:War Ensign of Germany 1938-1945.svg|Tysklands orlogsflagg 1935–1945


## Se også
* Nazi-Tysklands nasjonalflagg
* Nazi-Tysklands riksvåpen

## Referanser


## Eksterne lenker
* Flaggloven på tysk
Verdens aller sprøeste bilrace

***Verdens aller sprøeste bilrace***  (originaltittel: *The Cannonball Run II*) er en amerikansk actionkomedie og bilfilm fra 1984 regissert av Hal Needham. Filmen handler om organiseringen og gjennomføringen av et illegalt bilrace som går tvers gjennom USA.

Filmen ble dårlig mottatt av anmelderne.

Den er en oppfølger til *[[Verdens sprøeste bilrace]]* (1981) og ble etterfulgt av *Speed Zone* (1989).

## Handling
Etter at han tapte det første bilracet beordres sheik Abdul Ben Falafel av sin far til å reise tilbake til USA for å vinne et nytt løp for å «hevde navnet Falafel som det raskeste i verden». Når sheik Abdul påpeker at det ikke er noe løp dette året, sier faren at han enkelt og greit skal kjøpe et. En rekke sjåfører dukker opp for å være med i løpet.

## Rolleliste

## Referanser


## Eksterne lenker
*
Jonathan Togo

**Jonathan Frederick «Jon» Togo** (født 25. august 1977 i Rockland i Massachusetts) er en amerikansk skuespiller.

Togos mor er av italiensk og irsk opprinnelse og hans far er jødisk. Hans familienavn var opprinnelig Tonkaview, men ble forkortet til Togo av en forfar som ville ha et kortere navn til sin teppeforretning.

Togo gikk ut av Rockland High School i 1995. Han gikk videre på det private Vassar College i New York, og tok en «Bachelor of Arts»-grad i teater. 

Jonathan Togo er kjent for sin rolle som Ryan Wolfe i den amerikanske TV-serien **.

## Filmografi
* *CSI: Miami* (Ryan Wolfe, 2004-2011)
* *Raccoon* (Kortfilm 2006)
* *Mystic River* (Pete, 2003)
* *Up* (Kortfilm 2003)
* *Identical* (2011)

### Gjesteroller
* *The Jury* (en episode 8. juni 2004)
* *[[Judging Amy]]* (en episode 18. mars 2003)
* *Law & Order* (en episode 29. oktober 2003)
* *Ed* (en episode 29. oktober 2003)
* *Special Unit 2* (12 episoder 2001-2002)

## Eksterne lenker
*
Brad Renfro

**Brad Barron Renfro** (1982–2008) var en amerikansk skuespiller. Som innbygger av staten Tennessee, gjorde han sin filmdebut i 1994 med *[[Klienten]]* kun 12 år gammel. Han opptrådte i 24 filmer og flere TV-serier i løpet av karrieren. I 2006 tilbrakte han 10 dager i fengsel, dømt skyldig i bilkjøring i påvirket tilstand og bruk av heroin.

## Liv og virke
### Bakgrunn
Brad Renfro ble født i Knoxville i Tennessee, sønn av Angela og Mark Renfro, som jobbet på en blåkopieringsfabrikk. Han ble oppdratt av sin bestemor, Joanne Renfro, som var menighetssekretær.

Renfro var 10 år gammel da han ble oppdaget av Mali Finn, talentspeider for Joel Schumacher. Valgt av Finn til Schumachers *[[The Client]]* spilte Renfro sammen med Susan Sarandon og Tommy Lee Jones. Filmen var basert på den bestselgende romanen til John Grisham og ble en av de mest innbringende filmer i 1994. 

Renfro fikk en rekke nye skuespillertilbud, deriblant i filmene *[[Ghost World]]*  og *[[Bully]]* fra 2001 og *[[The Jacket]]* fra 2005 med Keira Knightley og Adrien Brody. Han spilte også rollen som Huck Finn i filmen *[[Tom and Huck]]* fra 1995 med Jonathan Taylor Thomas. 

I 1995 vant Brad Renfro *Hollywood Reporters* «Young Star»-pris, og ble nominert til en av *[[People (magasin)|People]]*-magasinets «Top 30 Under 30».  Renfro dukket også opp i en episode av *[[Law & Order: Criminal Intent]]*.

Nylig fullførte Renfro sin rolle i den kommende filmen *[[The Informers]]*.

### Dødsfall
Renfro døde 15. januar 2008 i en leilighet i Los Angeles, hvor han hadde tilbrakt natten sammen med venner. Politiet har bekreftet at Renfro døde av en overdose heroin og morfin, men at han døde ved et ulykkestilfelle. Renfro etterlater seg en sønn, Yamato, som bor i Japan med moren sin.

## Filmografi

## Referanser


## Eksterne lenker
*
Misjonen Jesus Leger

**Misjonen Jesus Leger** (forkortet **MJL**) er en kristen stiftelse etablert i 1990 av Svein-Magne Pedersen. MJLs formål er å drive misjon, evangelisering og forbønn for syke og sjelesorg. Stiftelsens senter ligger på Hægeland i Vennesla kommune. MJL har siden desember 1990 gitt ut bladet *[[Legedom]]*. 

En kan bl.a bli bedt for på telefon (ordinær teletakst), eller bestille time for forbønn på kontoret, samt for forbønn ulike andre steder i landet (det taes ikke betalt, men arbeidet drives av frivillige gaver).

De lager også et TV-program som sendes over på ulike kanaler rundt omkring i verden, hvor en kan høre helbredelses-forkynnelse, folk som vitner om helbredelse, og hvor han ber for seerene på slutten av programmet. Flere av programmene legges også ut på YouTube: https://www.youtube.com/user/JesusHealsTV/videos

De har også noe som kalles Telekirke hver onsdag kveld (ordinær teletakst), med helbredelses-forkynnelse, vitnesbyrd, og forbønn på slutten.

## Referanser
 



## Eksterne lenker
* 
*
Rørvik (Indre Fosen)

**Rørvik** er en grend 7 kilometer øst for Stadsbygd i Indre Fosen kommune i Trøndelag. Det ene fergeleiet på fergesambandet Flakk–Rørvik på fylkesvei 715 ligger her. Helleristningene på Stykket ligger 2,6 km vest for Rørvik og er trolig 5500 år gamle.

Fergesambandet Flakk- Rørvik ble åpnet for ordinær trafikk 23. november 1978. Den 14. juni 1979 foretok Kong Olav V den offisielle åpningen av det nye fergesambandet, som per 2012 var landest 7. mest trafikkerte.

## Referanser
Rørvik

**Rørvik** / **Røyrvik** kan vise til flere steder i Norge:

* Rørvik (Nærøysund), by og administrasjonssentrum i Nærøysund kommune i Trøndelag
* Rørvik (Indre Fosen), sted i Indre Fosen kommune (tidligere Rissa) i Trøndelag
* Røyrvik, kommune i Trøndelag og det tidligere Nord-Trøndelag
* Rørvik (Giske), sted på øya Vigra i Giske kommune i Møre og Romsdal
Vikram Pandit

**Vikram Pandit** (født 14. januar 1957) er en indisk-amerikansk sivilingeniør, også utdannet innen økonomi, har en doktorgrad i finans og er for tiden administrerende direktør i Citigroup, et av verdens største finanskonsern.

## Bakgrunn og oppvekst
Pandit ble født i Nagpur i staten Maharashtra i India til en middelklassefamilie tilhørende brahminkasten. Pandit gikk på skole ved Dadar Parsee Youths Assembly High School i Dadar i Mumbai. 16 år gammel reiste han til USA for å studere ved Columbia University hvor han tok en mastergrad i elektroteknikk i 1977. I 1986 tok han en ph.d. i finans ved samme universitet. 

## Karriere
Pandit var junior finance professor ved Indiana University Bloomington før han begynte i finansfirmaet Morgan Stanley. Som leder for Morgan Stanleys institutional-securities division fra 1994 til 2000 ledet han selskapet mot utstrakt bruk av elektronisk handel med finansprodukter og var sentral i å bygge opp firmaets meglertjenester som støtter Hedgefond. Pandit ledet Citigroups institutional-securities divisjon fra 2000 inntil mars 2005.

## Referanser
Uenes

**Uenes** er en bydel i Flekkefjord kommune i Agder. Den ligger på en stor fjellknaus, som er ca. 1 km. øst-vest og ca. 600 m. på det bredeste i nord-syd-retning.

Inntil 1945 var der tre gårder, (en med hønseri), noen utslåtter og resten et større område som etterhvert var blitt hovedsakelig furuskog. I tillegg var der noen hytter, et landsted og Flekkefjord Fotballklubbs grusbane. Adkomsten var kronglete – man måtte en kilometer ut av byen før en kunne starte på veien mot gårdene. Veistandarden var noen steder bedre enn gårdsvei. Fotgjengere hadde «snarveien» via *Springerbakken* og *Uenestrappen* (nå: *Ueneskleiva*) som gjorde turen nesten en km. kortere.

Avstanden til sentrum (snaut to km. til ytterpunktet Uenesodden, kortere med dagens veinett) gjorde at området ble hurtig utbygd etter krigen. Hovedutbygningen skjedde mellom 1950 og 1960. Veinettet ble lagt med strøm og vann/avløp i gateløpet, samt gatebelysning, og Husbanken finansierte en blanding av en- og tomannsboliger, og etterhvert rekkehus der de fleste var på to etasjer. Det etablerte seg tre dagligvarebutikker i området  en av dem med selvbetjent fryseboksutleie.

Ytterligere veiforbedringer gjorde adkomsten enklere, og den videregående skolen med svømmehall og innendørs idrettshall kom til senere. Langs fjorden er der et stort antall båtstøer, noe som er mulig fordi der er liten tidevannsforskjell inne i fjorden.
Rootkit

Et **rootkit** er et program eller et sett med programmer som kan brukes av crackere til å ta grunnleggende kontroll over et datasystem uten autorisering fra dem som drifter og eier systemet. Et rootkit vil normalt ha mulighet til å skjule at systemet er under kontroll av andre, ved å gjemme aktive prosesser samt filer og mapper fra brukeren. Navnet kommer av at grunnleggende kontroll i et Unix-system kalles «root»-tilgang.

Sikkerhetsselskapet Panda Security registrerte en økning i antall rootkits på 272 % fra 2006 til 2007.

## Referanser
Larsbakken

**Larsbakken** er et gårdstun i Fjaler.

Gården Larsbakken sin historie kan spores tilbake til senmiddelalder, men går trolig lenger tilbake. Av tidligere navneformer finner en Bakkjen, Hauge og Maurhaug, trolig av maur og haug. Gården ligger på en høyde over Dalsfjorden i Fjaler kommune i bygda Tysselandet.

Gården var tidligere et klyngetun, og utfra det en finner av hellelagde gangveier og grunnmurer har det trolig vært langt over 20 hus i tunet.

I dag består tunet av fire gjenværende hus: Løe, stue, ildhus og stabbur. Ellers står det flere utløer som i sin tid hørte til gården. Disse har i 2007 fått omfattende restaurering, men mye arbeid gjenstår fremdeles. Ved restaureringsarbeidet blir det lagt stor vekt på tilbakeføring i form og ved materialvalg. Man bruker for eksempel håndsmidd spiker og håndsmidde treplugger. Kledning er av nordvendt, seintvokst malmfuru. Taktorv er så langt håndskåret på gården.

Ved avviklinga av klyngetunet (1895–1905) ble mange av husene flyttet til nye tun i umiddelbar nærhet til det gamle. Det  er i dag fire gårder på det som før falt inn under tunet. Det er kun drift på en av disse. Andre bygninger ble derimot demontert og solgt og man vet ennå den dag i dag hvor flere av disse er. En finner gamle stover som har sin opprinnelse på klyngetunet bl.a i Dale i Sunnfjord og i Hyllestad.

## Eksterne lenker
* ''Firda'': Restaurerer klyngetun Besøkt 07092015
* ''Firda'': Fotoserie: Skattejakt på Larsbakken. Besøkt: 07092015
MacBook Air

**MacBook Air** er en ultraportabel bærbar Macintosh fra Apple Inc. Steve Jobs introduserte den på Macworld Conference & Expo den 15. januar 2008. Apple hevder at dette er «verdens tynneste bærbare datamaskin», på det tynneste er den 0,41 cm tykk og på det tykkeste er den 1,93 cm.

## Beskrivelse
For å redusere maskinens størrelse og vekt fjernet Apples ingeniører en del egenskaper som lenge har vært standard på deres bærbare datamaskiner. Det er Apples første bærbare maskin siden PowerBook 2400c uten en innebygd stasjon for enten disketter, CD eller DVD. Brukere kan kjøpe en ekstern USB SuperDrive, eller bruke den innebygde programvare som kalles *Remote Disc* for å få tilgang til den optiske stasjonen på en annen maskin. Det er også Apples første bærbare maskin siden den opprinnelige iBook som mangler en FireWire-port. Den mangler også Ethernet-utgang, men det er mulig å kjøpe en ekstern enhet som gir Ethernet-tilgang via USB. 
Prosessoren er en Intel Core 2 Duo som er endret for bruk i MacBook Air, slik at den fysiske størrelsen er 60 % mindre.
Maskinen har det magnetiske låsesystemet fra MacBook og aluminiumskarosseri som MacBook Pro. Styreflaten har mulighet for å utføre såkalte *Multi-touch*-bevegelser, akkurat som iPhone, noe som er en forbedring i forhold til styreflaten på tidligere bærbare maskiner fra Apple.

### «Verdens tynneste»
Selv om Apple i sin pressemelding kaller MacBook Air for «verdens tynneste bærbare datamaskin», har det blitt produsert maskiner som har vært enda litt tynnere, bl.a. HP/Mitsubishi Pedion i 1997 og Toshiba Portege 2000.

### Remote disc
MacBook Air kan trådløst få tilgang til en optisk stasjon på en annen Mac eller Windows PC som har installert programmet *Remote Disc*, på denne måten kan programvare som ligger på en CD eller DVD installeres. Systemprogramvaren som følger med maskinen på DVD kan også reinstalleres på denne måten. Remote Disc støtter oppstart over nettverk, slik at MacBook Air kan starte fra installasjons-DVD-en selv om den er i en annen datamaskins optiske stasjon.

### Reparasjoner
I motsetning til Apples andre bærbare maskiner, har ikke MacBook Air noen deler som kan skiftes av brukeren selv. Harddisken, internhukommelsen og batteriet er forseglet i maskinen.  Apple må ha maskinen inn på verksted for å bytte batteriet.

### Miljøprofil
Ifølge Apple, er MacBook Air konsernets mest miljøvennlige bærbare datamaskin, med et karosseri helt i aluminium og en kvikksølv- og arsenikkfri skjerm. Kretskortene som kommer fra Apple er konstruert uten bromerte flammehemmere og PVC. Selve emballasjen har 56 % mindre volum enn en vanlig MacBook.

## Spesifikasjoner

## Se også
* MacBook
* MacBook Pro

## Referanser

## Eksterne lenker
*
Terroristene (roman)

*** Terroristene***, org. *Terroristerna* (1975) er en roman av forfatterparet Sjöwall & Wahlöö i deres krimserie om Martin Beck og hans team. Boken er den tiende og siste i serien ''Roman om en forbrytelse'' (*Roman om ett brott*). 

Romanen var ikke ferdig da Per Wahlöö døde i juni 1975 slik at Maj Sjöwall måtte avslutte den aleine. Under Wahlöös sykdom, som tilslutt endte med hans død, satt han oppe både dag og natt for å gjøre ferdig boken før det var for seint. 

## Handling
Historien begynner med en rettssak hvor en attenårig jente blir anklaget for et bankran som hun aldri hadde tenkt å utføre. Seinere blir en produsent av pornografiske filmer funnet myrdet i hjemmet til hans elskerinne. Hovedintrigen i boken dreier seg om Martin Beck, lederen av et team med politimenn, som prøver å forhindre et antatt terroristangrep på en veldig upopulær amerikansk senator som er på offisielt besøk til Sverige.

Da boken ble filmet i 1994, ble plottet sterkt endret. I romanen blir statsministeren i Sverige myrdet. Dette ble sett på å være for sensitivt fordi attentatet på Olof Palme i 1986 var uløst. Mens romanen ble skrevet i 1974, var Olof Palme faktisk statsminister i Sverige.

## Karakterer og deres utvikling
Lennart Kollberg har gått av og spiller bare en liten rolle i romanen. Hans fravære blir kompensert av at Gunvald Larsson får en viktigere rolle; på samme måtte er også Einar Rönn mer fremtredende enn tidligere. I denne siste Sjöwall & Wahlöö boken, innrømmer Martin Beck tilslutt overfor seg selv at han faktisk liker å arbeide sammen med Larsson, selv om han savner Kollberg.

Theobald Braxén, en forsvarsadvokat, blir introdusert som en ganske komisk og sympatisk skikkelse som trives med å ta på seg tilsynelatende håpløse saker. Hans motpart i retten er Sten «Bulldozer» Olsson, som første gang opptrådte i *[[Det lukkede rom]]*.
Fergesambandet Storoddan–Sunde–Hemnskjel–Sandstad

**Storoddan–Sunde–Hemnskjel–Sandstad** var et fergesamband over Hemnfjorden og Trondheimsleia mellom Storoddan i Hemne kommune, Sunde og Hemnskjel i Snillfjord kommune og Sandstad i Hitra kommune, alle i Sør-Trøndelag.

Fergeforbindelsen ble etablert 20. mars 1964. Ved ferdigstillingen av Riksvei 714 ble anløpssted på Storoddan i 1971 flyttet til Sunde, men Storoddan fergeleie ble fortsatt trafikkert fram til nedleggelsen 1982. Fergeleiet på Hitrasiden ble i 1984 flyttet fra Matvika ved tettstedet Sandstad til Jøsnøya.

Fergesambandet ble i sin helhet lagt ned da Hitratunnelen og Hemnskjelbrua åpnet for fri ferdsel 8. desember 1994.

Sambandet ble trafikkert av Fosen Trafikklag og ble betjent av fergene M/F «Hitraferja», M/F «Austråt», M/F «Lagatun» og M/F «Ladejarl».

## Eksterne lenker
* Fergene i Midt-Norge
Østhagan landskapsvernområde

**Østhagan landskapsvernområde** ligger ved Grua i Lunner kommune i Akershus fylke. Området ble vernet som landskapsvernområde ved kgl.res. av 16. november 1984. Landskapsvernområdet dekker et areal på ca. 30 dekar. Formålet med landskapsvernområdet er å bevare et område med gamle jerngruver og kalkbrudd med tilhørende kalkovner.

## Referanser


## Eksterne lenker
* Kulturminneløypa om Østhagan
*
Gunda

:*For filmen, se [[Gunda (film)]]*
**Gunda** er en variant av kvinnenavnet Gunn som har opprinnelse i de norrøne ordene *gunnr* som betyr «kamp», «strid» eller «krig», eller det tilsvarende gammelhøytyske ordet *gund* med samme betydning.

## Utbredelse
Tabellen nedenfor gir en detaljert oversikt over populariteten til fornavnet Gunda i noen av de landene hvor statistikk er tilgjengelig.

Gunda var et populært navn på norske jentebarn på 1880-tallet.

## Kjente personer med navnet
Personene i listen er ordnet kronologisk etter fødselsår.
* Gunda Aarhus (f 1950), norsk bildekunstner og kunsthåndverker
* Gunda Niemann-Stirnemann (f 1966), tysk skøyteløper
* Gunda Gottschalk (f 1969), tysk fiolinist
* Gunda Johansen, norsk politiker, ordfører i Balsfjord

## Annen bruk av navnet
* *Gravemaskinen Gunda*, amerikansk barnebok av Virginia Lee Burton utgitt i 1939
* *Gunda* var blant de hundre vanligste navnene på kyr i Norge i 1988.

## Referanser


## Eksterne lenker
*
Paonias myops

***Paonias myops*** er en sommerfugl som tilhører familien svermere (Sphingidae). Den ser ut som en liten *[[Smerinthus]]-*art med små vinger.

## Utseende
En forholdsvis liten (vingespenn 52 – 69&nbsp;mm) svermer med øyeflekker på bakvingene. **Kroppen** og forvingene er mørkt gråbrune. Brystet har en oransje lengdetrsipe langs midten, og bakkroppen små, gulaktige sideflekker. **Forvingen** er liten sammenlignet med sommerfuglen og noe sigdformede. Den har et bredt, trekantet tverrbånd i midten og en gulaktig flekk ved vingespissen. **Bakvingen** er gul med brune for- og ytterkanter, med en stor, svart og blå øyeflekk. Larven er grønn, kledt med små, hvite vorter, med utydelige, lyse skråstriper på sidene.

Paonias myops MHNT CUT 2010 0 494 Michaux State Forest Pennsylvania USA male dorsal.jpg| *Paonias myops*  ♂ 
Paonias myops MHNT CUT 2010 0 494 Michaux State Forest Pennsylvania USA male ventral.jpg| *Paonias myops*  ♂ △
Paonias myops MHNT CUT 2010 0 494 Michaux State Forest Pennsylvania USA female dorsal.jpg| *Paonias myops*  ♀  
Paonias myops MHNT CUT 2010 0 494 Michaux State Forest Pennsylvania USA female ventral.jpg| *Paonias myops*  ♀ △ 	


## Levevis
Larven lever på ville kirsebær (*Prunus* spp.)-arter. Som hos alle Smerinthinae har de voksne reduserte munndeler og tar ikke næring til seg. Denne arten flyr gjennom hele natten, ikke bare i skumringen.

## Utbredelse
Arten lever i det sørlige Canada og i det meste av USA, fra Atlanterhavs- til Stillehavskysten.

## Kilder
* Oehlke, W. Sphingidae of the Americas – *Paonias myops*. http://www.silkmoths.bizland.com/pmyops.htm
## Eksterne lenker
*
Polyptychus carteri

***Polyptychus carteri*** er en sommerfugl som tilhører familien svermere (Sphingidae).
Den lever i Vest-Afrika.

## Utseende
En middelsstor svermer (vingspenn 65 – 80&nbsp;mm), blekt brun med noen flekker som varierer i farge fra ganske bleke til nesten svarte. Hodet er stort til Smerinthinae å være, bakkroppen påfallende lang og sylindrisk. Brystet har en T-formet, rødbrun tegning. Forvingene er svakt sigdformede, med markerte bakhjørner. De har fire tynne, brune tverrlinjer, en rund, brun flekk ved roten og en like innenfor bakhjørnet. Bakvingen er blekbrun med to små, mørke flekker ved bakhjørnet.
## Utbredelse
Denne arten lever i tropisk Vest-Afrika, fra Sierra Leone østover til den Den sentralafrikanske republikk.
## Eksterne lenker
*
Pachysphinx

* *[[Pachysphinx modesta]]*
* *[[Pachysphinx occidentalis]]*

***Pachysphinx*** er en slekt av sommerfugler som tilhører familien svermere (Sphingidae). Disse meget store svermerne lever i Nord-Amerika, *[[Pachysphinx modesta]]* hovedsakelig i den østlige delen og *[[Pachysphinx occidentalis]]* i den vestlige. Arten *Pachysphinx imperator* blir i dag gjerne regnet for å være den samme som *P. occidentalis.*

## Utseende
Store (vingespenn 90–150&nbsp;mm) og kraftige, vanligvis lysbrune svermere. Hodet er ganske lite med reduserte munndeler, antennene lange og fjærformede. Vingenes ytterkant er bølgete. Forvingene har et bredt, mørkere tverrbånd, bakvingene er hovedsakelig rosa. Larven er grønn med lyse skråstriper på sidene.

## Levevis
Larvene lever på osp og poppel (*Populus* spp.) og på vier (*Salix* spp.). Som vanlig hos Smerinthinae tar ikke de voksne svermerne til seg næring.

## Kilder
* Oehlke, W. *Sphingidae of the Americas.* http://www.silkmoths.bizland.com/trsmerinthini.htm

## Eksterne lenker
*
Protambulyx carteri

***Protambulyx carteri*** er en sommerfugl som tilhører familien svermere (Sphingidae). Den lever i varme områder i Amerika.

## Utseende
En stor (vingespenn 95 – 110&nbsp;mm), slank svermer, lysbrun. Hodet er uvanlig stort til Smerinthinae å være og munndelene er funksjonelle. Brystet er mørkere brunt på sidene. Vingene er lange og smale. Forvingen er helt ensfarget eller med mer eller mindre tydelige, brune flekker. Den er litt innskåret innefor bakhjørnet som derfor blir fremtredende. Bakvingen er gulaktig til oransje.

## Levevis
I motsetning til de fleste andre Smerinthinae har denne arten funksjonelle munndeler som voksen. Den besøker blomster og drikker nektar. Larvene lever på plantefamilien Anacardiaceae.

## Utbredelse
Den finnes i tropisk Amerika nordover til Florida.

## Kilder
* Oehlke, W. Sphingidae of the Americas – *Protambulyx carteri*. http://www.silkmoths.bizland.com/pcarteri.htm
## Eksterne lenker
*
Polyptychus affinis

***Polyptychus affinis*** er en sommerfugl som tilhører familien svermere (Sphingidae).
Denne arten lever i tropisk Afrika.

## Utseende
En nokså liten, lysbrun svermer. Bakkroppen er påfallende lang, sylindrisk. Forvingen er noe sigdformet, med markerte bakhjørner. Frem- og ytterkantene er smalt mørkebrune. Bakvingen er ensfarget lysbrun bortsett fra en diffus, mørk flekk ved bakhjørnet. Ytterkanten er noe innskåret fremfor denne.
## Eksterne lenker
*
Sakhalin oblast

**Sakhalin oblast** (russisk: Сахали́нская о́бласть, *Sakhalinskaja oblast*) er et føderasjonssubjekt i Russland (en oblast), som består av øya Sakhalin og øygruppen Kurilene.

Oblasten har et areal på 87&nbsp;100&nbsp;km² og en befolkning på 546&nbsp;695 (folketelling 2002). Det administrative senteret er byen Juzjno-Sakhalinsk med et innbyggertall på 170&nbsp;000.

Foruten folk fra andre deler av den tidligere Sovjetunionen er Sakhalin hjemsted for nivkhere (giljaker) og ainoer.

Japan gjør krav på deler av Sakhalin oblast (de fire sørligste øyene i Kurilene).

## Demografi
De 460&nbsp;778 russerne var den suverent største etniske gruppen, etterfulgt av de 29&nbsp;592 koreanerne, 21&nbsp;831 ukrainere og en mengde mindre grupper, inkludert 333 japanere (0,06%). Den etniske sammensetningen i oblasten var i 2002 som følger:
• russere: 84,3%
• koreanere: 5,4%
• ukrainere: 4,0%
• tatarer: 1,3%
• belarusere: 1,0%
• mordovere: 0,5%
• nivkher: 0,5%
• tsjuvasjere: 0,2%
• armenere: 0,2%
• azerier: 0,2%,
i tillegg til mange andre, hvorav ingen med mer enn 0,2% av befolkningen. Alt i alt var 127 forskjellige etniske gruppe listet for oblasten (0,3% av befolkningen oppga ikke sin nasjonalitet ved folketellingen).

## Historie
:*For historie før 1945 se: [[Sakhalin#Historie|Sakhalin / Historie]]*

Sakhalin oblast ble offisielt definert i sin nåværende form 2. januar 1947, og integrert som en del av Russland. De aller fleste japanerne som hadde bodd der tidligere flyttet til Japan, men av koreanerne ble minst en tredjedel nektet repatriering, og de og etterkommerne ble kjent som sakhalinkoreanere, og utgjør i dag rundt 5% av befolkningen i Sakhalin oblast.

Statusen til Kurilene er fortsatt omstridt. Japan trakk tilbake sitt suverenitetskrav over Sør-Sakhalin i San Francisco-traktaten (1952), men anerkjente ikke russisk suverenitet over øya. Japans offisielle posisjon er at Sakhalins tilhørighet ennå ikke er bestemt, og øya er merket med «ingenmannsland» på japanske kart. Uavhengig av disputt over den folkerettslige status, har Japan for tiden en generalkonsul i Sakhalins hovedstad.

Ved folketellingen i 2002 var det fremdeles 333 innbyggere i oblasten som identifiserte seg som etniske japanere. Data om aino-befolkningen er ikke tilgjengelig. «Aino» kan enten ha blitt inkludert i kategorien «andre», eller ainoene kan ha identifisert seg som «japanere» ved folketellingen.

## Referanser


## Eksterne lenker
*
Protambulyx goeldii

***Protambulyx goeldii*** er en sommerfugl som tilhører familien svermere (Sphingidae). Denne ganske variable arten finnes i Mellom- og Sør-Amerika.

## Utseende
En stor, slank svermer med smale vinger. Hodet er stort til Smerinthinae å være, munndelene funksjonelle. Fargen er sterkt variabel – noen individer er nærmest ensfarget brungule, andre er kontrastrikt tegnet i bortimot svart og hvitt. **Kroppen** er mer eller mindre brungul, brystet mørkere på sidene. **Forvingen** er litt innskåret i spissen og innbuktet innenfor bakhjørnet, slik at dette blir framstikkende. Grunnfargen er lyst gråaktig til brungul. Den har store, mørkere flekker ved bakhjørnet og ved ytterkanten, også to eller tre flekker langs vingens fremkant. Disse varierer i farge fra bare en tanke mørkere enn grunnfargen til svært mørkt, nesten svart. **Bakvingen** er gulaktig med to smale, mørkere tverrlinjer.

## Utbredelse
Arten forekommer fra Nicaragua og Costa Rica sørover til Bolivia og Brasil.

## Kilder
* Oehlke, W. Sphingidae of the Americas – *Protambulyx goeldii*. http://www.silkmoths.bizland.com/pgoelgoe.htm
## Eksterne lenker
*
Pseudoclanis postica

***Pseudoclanis postica*** er en sommerfugl som tilhører familien svermere (Sphingidae).

## Utseende
En stor, brungul svermer med store vinger. Forvingene er trekantede og nokså brede, men en liten, mørk flekk ved vingespissen, ellers omtrent ensfargede. Bakvingene er oransjegule med en svartr flekk ved toten og et kort, smalt, svart tverrbånd midt i vingen.
## Levevis
Larven lever på busker og trær i familiene Loranthaceae, morbærfamilien (Moraceae) (blant andre fiken og morbær) og Ulmaceae.

## Utbredelse
Arten er vidt utbredt fra ekvatorial-Afrika sørover til kontinentets sørspiss, både i øst og vest.
## Eksterne lenker
*
Hemaris diffinis

***Hemaris diffinis*** er en sommerfugl som tilhører familien svermere (Sphingidae). Denne vesle, dagaktive arten har glassklare vinger og en brun og svart, hårete kropp og ligner en humle, men atferden er ganske ulik.

## Utseende
En ganske liten (vingespenn 37 – 50&nbsp;mm), tettbygd svermer med glassklare vinger. Antennene er svarte, kølleformede med en antydning til en krok ytterst. **Kroppen** er ganske variabel i fargen, men er alltid kontrastrikt farget i gult og svart. Hodet, brystet og vanligvis det fremste leddet på bakkroppen er brungule. Videre bakover på bakkroppen kommer et svart og et lyst, gulaktig tverrbånd – bredden av disse båndene kan variere mye. Bakkroppsspissen (med en langhåret hale) kan være helt mørk, rødlig eller med et innslag av gule hår. **Forvingen** er glassklar (unntatt hos helt nyklekte eksemplarer) med en bred, rødlig ytterkant. **Bakvingen** er glassklar med en smal, mørk ytterkant og en bredere, mørk innerkant. Larven er gulgrønn med en hvit lengdestripe høyt oppe på sidene. Huden er noe vortete. Før den forandrer seg til en puppe, forandrer fargen til brunrødt.

Hemaris diffinis MHNT CUT 2010 0 393, Morgan territory, Contra Costa Co, California, male dorsal.jpg|*Hemaris diffinis* ♂  	
Hemaris diffinis MHNT CUT 2010 0 393, Morgan territory, Contra Costa Co, California, male ventral.jpg|*Hemaris diffinis* ♂   △
Hemaris diffinis MHNT CUT 2010 0 393, Morgan territory, Contra Costa Co, California, female dorsal.jpg|*Hemaris diffinis* ♀  	
Hemaris diffinis MHNT CUT 2010 0 393, Morgan territory, Contra Costa Co, California, female ventral.jpg|*Hemaris diffinis* ♀   △


## Levevis
De voksne svermerne flyr om dagen og besøker forskjellige slags blomster for å suge nektar. De henger på svirrende vinger foran blomsten og stikker den lange sugesnabelen ned i den, men må holde seg fast med frambeina underveis. Svermernes likhet med humler kan til en viss grad beskytte dem fra angrep fra fugler, på den andre siden er atferden deres ganske ulike humler. De lager en svak, summende lyd. Larvene lever på snøbær (*Symphoricarpos*), leddved (*Lonicera*), *[[Apocynum]]* og *[[Diervilla|Diervilla lonicera]]*.

## Utbredelse
Arten finnes over det meste av Nord-Amerika, fra Alaska og Northwest Territories sørover til Mexico.

## Kilder
* Oehlke, W. Sphingidae of the Americas – *Hemaris diffinis*. http://www.silkmoths.bizland.com/hdiffinis.htm
* 
* 

## Eksterne lenker
*
Eumorpha pandorus

***Eumorpha pandorus*** er en sommerfugl som tilhører familien svermere (Sphingidae). Denne store arten er ganske vanlig i det østlige Nord-Amerika.

## Utseende
En stor (vingespenn 82 – 115&nbsp;mm), kraftig, grågrønn svermer. **Hodet** er lyst, brystet mørkebrunt med en timeglass-formet, grønnlig-grå tegning. Bakkroppen er mørk grønnlig-grå med en lysere midtstripe. **Forvingen** er avlangt trekantet, med en mørk flekk i spissen, en luten, svart flekk nær midten av vingen, en svart og rødlig lengdestrek i ytre halvdel, to mørke flekker ved bakkanten og flere diffuse tverrlinjer. Vingen er litt innbuktet innenfor bakhjørnet slik at dette er fremtredende. **Bakvingen** er grønnlig med to svarte flekker, og korte, rosa streker ved bakhjørnet. Larven er kort og trinn, grønn til brunrød med fem par store, svartkantede, hvite flekker på sidene. Det tredje kroppsleddet er større enn de omkringliggende og danner en pukkel. Unge larver har et langt, krøllete horn på bakkroppen med dette er redusert til en knapp hos det siste larvestadiet.


Eumorpha pandorusPCSL13908B.jpg|larve, Durham, Nord-Carolina, USA
Eumorpha pandorus MHNT CUT 2010 0 392 Edgard, Louisiana, USA, male dorsal.jpg|*Eumorpha pandorus* ♂  	
Eumorpha pandorus MHNT CUT 2010 0 392 Edgard, Louisiana, USA, male ventral.jpg|*Eumorpha pandorus* ♂   △	
Eumorpha pandorus MHNT CUT 2010 0 392 Edgard, Louisiana, USA, female dorsal.jpg|*Eumorpha pandorus*  ♀ 	
Eumorpha pandorus MHNT CUT 2010 0 392 Edgard, Louisiana, USA, female ventral.jpg|*Eumorpha pandorus* ♀ △


## Levevis
Larven lever på vinranke (*Vitis*), villvin (*Parthenocissus*) og på slekten *[[Ampelopsis]].* De voksne svermerne besøker gjerne blomster.

## Utbredelse
Denne svermeren finnes i den østlige delen av USA og det sørøstlige Canada.

## Referanser


## Kilder
* Oehlke, W. Sphingidae of the Americas – *Eumorpha pandorus*. https://web.archive.org/web/20060222145208/http://www.silkmoths.bizland.com/epandoru.htm

## Eksterne lenker
* 
* Pandorus sphinx moth, med bilder
* BugGuide.net account
Darapsa myron

***Darapsa myron***  er en sommerfugl som tilhører familien svermere (Sphingidae).


Darapsa myron MHNT CUT 2010 0 301 Leeds county Ontario Canada male dorsal.jpg|*Darapsa myron myron* ♂ 
Darapsa myron MHNT CUT 2010 0 301 Leeds county Ontario Canada male ventral.jpg|*Darapsa myron myron* ♂   △
Darapsa myron MHNT CUT 2010 0 301 Mexico female dorsal.jpg|*Darapsa myron mexicana*  ♀ 	
Darapsa myron MHNT CUT 2010 0 301 Mexico female ventral.jpg|*Darapsa myron mexicana*  ♀ △	


## Eksterne lenker
*
23. serierunde i Premier League 2007/08

**23. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 19. januar med seks kamper kl. 16.00 og én kamp kl. 18.15.Den  20. januar spiltes to kamper; serierundens siste kamp ble spilt 21. januar.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no